cyanic-selkie/wikianc huggingface dataset:
আগুনের পরশমণি ছোঁয়াও প্রাণে
প্রতিক্রিয়া
এই গানটি সম্পর্কে রবীন্দ্রসংগীত বিশেষজ্ঞ অমল মুখোপাধ্যায় লিখেছেন: "দুঃখের আগুনে কবির জীবন নবচেতনার দীপ্তি লাভ করুক, জীবন তাঁর কলুষমুক্ত হোক, ‘পুণ্য’ হোক– এ গানে কবির এই প্রার্থনা। মৃত্যুদুঃখও তাঁর কাছে দুঃখ নয়। মরণের দুঃখপথেই তিনি লাভ করেন জীবনবল্লভকে। তাঁর মরণোত্তর দেহখানি এক নতুন দীপ্তিতে ঈশ্বরের দেবালয়ে দীপশিখা হয়ে জ্বলুক। তাই কবি ঈশ্বরের দেওয়া দুঃখের দহনস্পর্শ প্রার্থনা করেন।"
রবার্ট স্যামুয়েলস
রবার্ট জর্জ স্যামুয়েলস (Robert Samuels; জন্ম: ১৩ মার্চ, ১৯৭১) কিংস্টন এলাকায় জন্মগ্রহণকারী জ্যামাইকীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন রবার্ট স্যামুয়েলস।
প্রথম-শ্রেণীর ক্রিকেট
রেড স্ট্রাইপ কাপে তার খেলার মানের দূর্বলতার কারণে আর তাকে জাতীয় দলে খেলার সুযোগ এনে দেয়নি। এরপর তিনি পর্দার অন্তরালে চলে যান।
আন্তর্জাতিক ক্রিকেট
সমগ্র খেলোয়াড়ী জীবনে ছয়টিমাত্র টেস্ট ও আটটিমাত্র একদিনের আন্তর্জাতিকে অংশগ্রহণ করেছেন রবার্ট স্যামুয়েলস। ১৯ এপ্রিল, ১৯৯৬ তারিখে ব্রিজটাউনে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ ফেব্রুয়ারি, ১৯৯৭ তারিখে পার্থে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
ওয়েস্ট ইন্ডিজ দলে তাকে নিয়মিতভাবে খেলানো হয়নি। নিজস্ব সর্বশেষ খেলায় বেশ সুন্দর খেলা উপহার দিয়েছিলেন। পার্থে ব্যাটিং অনুপযোগী উইকেটে ৭৬ ও অপরাজিত ৩৫ রানের ইনিংস খেলেন। এরপূর্বে অ্যান্টিগুয়ায় নিজস্ব দ্বিতীয় টেস্টে সফরকারী নিউজিল্যান্ড দলের বিপক্ষে ১২৫ রান তুলেন। ঐ টেস্টে দীপক প্যাটেল ছয়জনকে আউট করেন।
কাউন
কাউন বা কাওন (বৈজ্ঞানিক নাম: Setaria italica, ইংরেজি নাম: Foxtail millet) হচ্ছে পোয়াসি পরিবারের সেটারিয়া গণের একটি সপুষ্পক উদ্ভিদ। প্রায় ৫,০০০ বছর আগে একে পূত ও পবিত্র উদ্ভিদ হিসেবে জানত। গাছের দৈর্ঘ্য ৯০-১২০ সে.মি.। পুষ্পবিন্যাস স্পাইক ধরনের।ফল কেরিওপসিস।বীজ মসৃণ।
আঞ্চলিক নাম
কাউনের অন্য বাংলা নামগুলো হচ্ছে কাঙ্গুই বা কাঙ্গু, কোরা, কান্তি, দানা, দ্যোনদা ও শ্যামধাত।
জাত ও গঠন
কাউনের স্থানীয় জাত ছাড়া বাংলাদেশ কৃষি গবেষণা কর্তৃক উদ্ভাবিত ‘তিতাস’ নামের একটি জাত আছে। কাউনের এ জাতটি শিবনগর নামে ১৯৮০ সালে কুমিল্লা জেলা থেকে সংগ্রহ করা হয় এবং দেশী বিদেশী জাতের সাথে তুলনামূলক মূল্যায়ণের পর ১৯৮৯ সালে তিতাস নামে অনুমোদন করা হয়। তিতাস জাত উচ্চ ফলনশীল, আগাম রোগ ও পোকা প্রতিরোধ ক্ষমতা সম্পন্ন। তিতাস জাতের গাছ মাঝারি লম্বা, পাতা সবুজ, কাণ্ড শক্ত। গাছ সহজে নুয়ে পড়ে না। শীষ বেশ লম্বা, মোটা এবং রেশমী। বীজ মাঝারি আকারের এবং ঘিয়ে রংয়ের । হাজার বীজের ওজন ২.৩-২.৫ গ্রাম। স্থানীয় জাতের চেয়ে ফলন প্রায় ৩০-৩৫% বেশী। জাতটি রবি মৌসুমে ১০৫-১১৫ দিনে এবং খরিফ মৌসুমে ৮৫-৯৫ দিনে পাকে। তিতাস জাতটি গোড়া পচা রোগ প্রতিরোধ ক্ষমতা সম্পন্ন। রবি মৌসুমে তিতাসের ফলন হেক্টর প্রতি ২.০-২.৫ টন। খরিফ মৌসুমে এর ফলন একটু কম হয়।
কাউন চালের চাষ
প্রতি গ্রামেই চাষ হতো কাউন ধানের। সাধারণত দেশের উত্তরাঞ্চল ও দক্ষিণাঞ্চলে এর চাষ হয়ে থাকে। তবে উত্তর বঙ্গের প্রায় সব জেলায় কাউনের চাষ হয়।
কাউন চাল হতে প্রস্তুত খাদ্য
মিষ্টান্ন পায়েস, ক্ষির ও ঝাল খাবার হিসাবে খিচুরি, পোলাও রান্নায় কাউন চাল এখন ধনীদের প্রিয় খাবার। এছাড়া সাদা ভাতও রান্না করা যায় এ চাল দিয়ে। আর এই খাবারগুলো খেতে যেমন সুস্বাদু তেমনি পুষ্টিগুণেও ভরপুর। পাহাড় ও সমতলের মানুষের কাছে কাউন চাল একটি সুস্বাদু ও পুষ্টিকর খাবার। অতিথি আপ্যায়নে, উৎসব-পার্বণে কাউনের পায়েসের বেশ প্রচলন আছে। বিস্কুট তৈরিতেও কাউন চাল ব্যবহৃত হয়।
গামারি
বিবরণী
গামারি সবুজ ও ঘন বিশিষ্ট একটি বৃক্ষ,ভারতবর্ষের গাছ। এই গাছ অনেক ঔষধি গুণসম্পন্ন।
বৃক্ষ বৈশিষ্ট্য
গামারি একটি দ্রুত বর্ধনশীল গাছ। লম্বা গড়নে ১৫ থেকে ২০ মিটার উঁচু হয়। পত্রমোচী গাছ, প্রশাখা ও কুঁড়ি রোমশ। বাকল সাদাটে। পাতা তাম্বুলাকৃতি, ১০ থেকে ২০ সেমি লম্বা। উপরে উজ্জ্বল সবুজ,নিচে পান্ডুর,বোটা ৬ থেকে ১০ সেমি লম্বা। শীতে পাতা ঝরে। এটি অত্যধিক খরা সহনশীল।
ফুল
বসন্ত কালে পাতাহীন ডালে ডালে দেখা যায় গাঢ় হলুদ বরণ ফুল।ফুলের অনেক মিষ্টি গন্ধ, ফুল ৩ থেকে ৩.৫ সেমি লম্বা, ২ ভাগে বিভক্ত। এর পুষ্পমধু ভোমরাদের খুবই প্রিয়।
ফল
গামারির ফল দেখতে গোলাকার। ৩ সেমি চওড়া, শাঁসাল, পাকলে হালকা হলুদ হয়।
রসায়ন
গামার গাছের কাঠ থেকে পাঁচ ধরনের উপাদান (যেমনঃ জিমেলিনল, বিটা-সিটোস্টেরল) পাওয়া গেছে যা পলিপোর মাসরুম Trametes versicolor এর বিরুদ্ধে ছত্রাকনাশক হিসেবে কাজ করে।
ঔষধি ব্যবহার
এটি ঔষধিসমৃদ্ধ এক ভেষজ উদ্ভিদ।
আসমা লামরাবেট
আসমা লামরাবেট (রাবাত, মরক্কো, ১৯৬১) হলেন একজন মরক্কীয় ডাক্তার, ইসলামি নারীবাদী এবং লেখক।
ব্যক্তিগত জীবন
আসমা লামরাবেট রাবাতে জন্মগ্রহণ করেন। তিনি বর্তমানে মরক্কোর রাবাতে থাকেন। সে তার শিক্ষাকে অকস্মাৎ বলে মনে করে। তিনি এক সন্তানের জনকের সাথে বিবাহ করেন।
কর্মজীবন
তিনি চিকিৎসাশাস্ত্রে প্রশিক্ষিত, স্পেন এবং লাতিন আমেরিকায় একজন স্বেচ্ছাসেবক ডাক্তার হিসাবে কাজ করেছিলেন। তিনি মূলত চিলি এবং মেক্সিকোতে ১৯৯৫ সাল থেকে শুরু করে আট বছর কাজ করেছিলেন। তিনি সেখানে মুক্তি ধর্মতত্ত্বের সংস্পর্শে আসেন, যার ফলে তিনি তার নিজের ধর্ম পরীক্ষা করেন।
২০০৪ সাল থেকে ২০০৭ সাল পর্যন্ত, তিনি মরক্কোতে ফিরে আসেন, যেখানে তিনি ইসলাম এবং আন্তঃসংস্কৃতিক সংলাপ নিয়ে গবেষণা ও প্রতিফলন করতে আগ্রহী একদল মুসলিম মহিলাকে একত্রিত করেছিলেন।
২০০৮ সালে, তিনি বার্সেলোনা ভিত্তিক ইন্টারন্যাশনাল গ্রুপ অফ স্টাডিজ অ্যান্ড রিফ্লেকশন অন উইমেন অ্যান্ড ইসলাম (জিআইইআরএফআই)-এর সভাপতি এবং বোর্ড সদস্য হন। জিআইইআরএফআইতে যুক্তরাজ্য, ফ্রান্স, মার্কিন যুক্তরাষ্ট্র এবং মরক্কো সহ কমপক্ষে আটটি দেশের সদস্য এবং বিশেষজ্ঞ রয়েছেন। তাদের উদ্দেশ্য একটি নতুন নারী মুসলিম চেতনা তৈরি করতে সাহায্য করা।
২০১১ সালে তিনি বাদশাহ ষষ্ঠ মুহাম্মদের পৃষ্ঠপোষকতায় রাবিতা মোহাম্মদিয়া দেশ ওলামাদের ইসলাম নারী বিষয়ক ও গবেষণা কেন্দ্রের পরিচালক হন। পরিচালক হিসাবে, তিনি তিনটি বড় ইব্রাহিমীয় ধর্ম জুড়ে মহিলাদের জন্য একটি আন্তর্জাতিক সেমিনারের আয়োজন করেছিলেন।
তিনি পাঁচটি বইয়ের লেখক (ফরাসি ভাষায়)। তিনি মুসুলমেন টাউট সিমপ্লিমেন্ট-এর জন্য সর্বাধিক পরিচিত। তিনি ইংরেজি এবং ফরাসি নিবন্ধ প্রকাশ করেছেন যা মুসলিম প্রেক্ষাপটে আন্তঃবিশ্ব বিবাহ এবং ধর্মীয় সংস্কারের মতো বিতর্কিত বিষয়গুলি অনুসন্ধান করে।
তৃতীয় উপায় নারীবাদী
"তৃতীয় উপায়" ডরিস এইচ গ্রে দ্বারা তৈরি একটি শব্দ এবং ইসলামী নারীবাদের প্রতি একটি মানবতাবাদী পদ্ধতি। এটি দুটি ইসলামী সম্প্রদায়কে পুনরায় একত্রিত করার চেষ্টা করে যা "মানবিক মূল্যবোধের একটি মৌলিক গোষ্ঠীর অস্তিত্বকে অনুমান করে যা সীমানা এবং সংস্কৃতি জুড়ে পৌঁছে"। বর্তমানে, এটি মূলত মরক্কোর নারীবাদীরা ব্যবহার করে। লামরাবেট এবং তার সহকর্মীরা পবিত্র গ্রন্থগুলিকে পুনরায় ব্যাখ্যা করে যাতে পুরুষদের সাথে সম্পর্কের পরিবর্তে নারীকে স্বাধীন মানুষ হিসেবে দেখানো যায়। লামরাবেটের রচনাগুলি তৃতীয় উপায় নারীবাদকে কীভাবে প্রয়োগ করা যায় তার একটি উদাহরণ, কারণ তিনি যেসব সাংস্কৃতিক প্রেক্ষাপটে লেখা হয়েছিল সেগুলি মনে রাখার সময় তিনি একটি পণ্ডিত পদ্ধতিতে পবিত্র গ্রন্থগুলি পরীক্ষা করেন। লামরাবেট এছাড়াও একটি বিশেষ ধরনের ধর্মনিরপেক্ষতা বিশ্বাস করে যা ইসলাম ভিত্তিক এর পশ্চিমা ধারণার বিপরীত। তিনি বিশ্বাস করেন যে ধর্মকে ব্যক্তিগত বা রাজনৈতিক লাভের জন্য ব্যবহার করা উচিত নয়।
সমালোচনা
তার কাজ সমালোচকদের উস্কে দিয়েছিল যারা যুক্তি দিয়েছিল যে এই পদ্ধতিটি গুরুত্বপূর্ণ বিষয়গুলি, যেমন মহিলাদের প্রতি সহিংসতা এবং বহুবিবাহের যথেষ্ট মোকাবেলা করে না। আরেকটি সমালোচক মনে করেন যে তৃতীয় পথের নারীবাদীদের গ্রন্থগুলোকে সঠিকভাবে ব্যাখ্যা করার জন্য পর্যাপ্ত ধর্মতাত্ত্বিক জ্ঞান এবং পটভূমির অভাব রয়েছে। তার কাজটি ধারণাগত এবং পদ্ধতিগতভাবে দুর্বল হিসাবে বর্ণনা করা হয়েছে।
পুরস্কার
২০১৩ সালে, তার বই Femmes et hommes dans le Coran: quelle égalité? এর জন্য তিনি আরব উইমেন অর্গানাইজেশন কর্তৃক সামাজিক বিজ্ঞান পুরস্কারে ভূষিত হন।
১১৫ নং ওয়ার্ড, কলকাতা পৌরসংস্থা
ওয়ার্ড নং ১১৫, কলকাতা পৌরসংস্থা কলকাতা পৌরসংস্থার বরো নং ১৩-র একটি প্রশাসনিক বিভাগ। এটি ভারতের  পশ্চিমবঙ্গ  রাজ্যের কলকাতায় পশ্চিম পূটিয়ারি-কুদঘাট-করুণাময়ী অঞ্চল নিয়ে গঠিত।
ইতিহাস
১৯ শতকের মাঝামাঝি থেকে কলকাতা মিউনিসিপ্যাল কর্পোরেশনের প্রতিষ্ঠা ও বিবর্তন একটি দীর্ঘ প্রক্রিয়া অনুসরণ করে। ১৮৮৮ সালের মিউনিসিপ্যাল কনসোলিডেশন অন্তর্ভুক্ত করা হয় এবং তারপরে গৃহীত কিছু পদক্ষেপের ফলে শহরের পূর্ব ও দক্ষিণ অংশের পেরিফেরাল এলাকাগুলি কর্পোরেশন এলাকায় যুক্ত করা হয়েছে। ১৮৮৮ সালে, ৭৫ জন কমিশনার ছিলেন, যাদের মধ্যে ৫০ জন নির্বাচিত, ১৫ জন সরকার কর্তৃক নিযুক্ত এবং ১০ জন চেম্বার অফ কমার্স, ট্রেডস অ্যাসোসিয়েশন এবং পোর্ট কমিশনারদের মতো সংস্থা থেকে মনোনীত। ১৯২৩ সালের থেকে কলকাতা মিউনিসিপ্যাল গুরুত্বপূর্ণ পরিবর্তন নিয়ে আসে। কোসিপুর, চিৎপুর, মানিকটোলা এবং গার্ডেন রিচের পার্শ্ববর্তী পৌরসভাগুলি এবং সেইসাথে নিউ ডক এক্সটেনশন এলাকাগুলি কলকাতার সাথে একত্রিত হয়েছিল। গার্ডেন রিচ পরে বের করা হয়।
ভূগোল
ওয়ার্ডটি কলকাতা পুলিশের হরিদেবপুর থানা আওতাভুক্ত।
কলকাতা পুলিশ, অর্থাৎ সরসুনা, তারাতলা, শালা, পারনাসরি, ঠাকুরপুকুর এবং হরিদ্বার বিভাগের এক্তিয়ারভুক্ত সমস্ত পুলিশ জেলাকে অন্তর্ভুক্ত করে রয়েছে বেহালা মহিলা থানা।
নির্বাচনের উপাত্ত
ওয়ার্ডটি একটি শহর পৌরসংস্থা পরিষদ নির্বাচনী কেন্দ্র গঠন করে এবং এটি বেহালা পূর্ব (বিধানসভা কেন্দ্র) এর একটি অংশ।
সুদ আসল
নারায়ণ সুদ আসল ২০০১ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক নারায়ণ ঘোষ পরিচালিত চলচ্চিত্র এটি। এই চলচ্চিত্রে সংগীত পরিচালনা করেন ইমন সাহা।
গোলাপি আমরুল
গোলাপি আমরুল, (pink woodsorrel), (বৈজ্ঞানিক নাম: Oxalis debilis) হচ্ছে Oxalidaceae পরিবারের Oxalisগণের একটি তৃণ।
আদিনিবাস
গোলাপি আমরুল এর আদিনিবাস দক্ষিণ-আমেরিকা। তবে ভারত উপমহাদেশে এ-উদ্ভিদ ছিল তার প্রমাণ বেদ ও চরক সংহিতায় পাওয়া যায়।
বিবরণ
আমরুল শাক ১৫ ইঞ্চি পর্যন্ত লম্বা পায়। ২/৩ ইঞ্চি ডগার উপর ফুল ফোটে। সেপ্টেম্বর-অক্টোবর মাসে ফুল ফোটে। ফুলের রং গোলাপি কিংবা হলুদ হয় এবং পাঁচটি পাঁপড়ি যুক্ত। ফলকোষ সরু ও লম্বা। ১ সেন্টিমিটার লম্বা ফলকোষে অসংখ্য বীজ থাকে।
হামরেণ
হামরেণ অসমের কার্বি আংলং জিলাতে অবস্থিত একটি পার্বত্য স্থান৷
জনসংখ্যা
২০০১ সালের ভারতের লোকগণনা অনুসারে হামরেণের মোট জনসংখ্যা ৮২৭৮ জন৷ এর ৫৩% পুরুষ তথা ৪৭% মহিলা৷ হামরেণর গড় সাক্ষরতার হার ৬৪%৷ পুরুষ ও মহিলার পৃথকভাবে সাক্ষরতার হার ক্রমান্বয়ে ৭১% ও ৫৬%৷ হামরেণর মোট জনসংখ্যার প্রায় ১৮% ছয় বছরের অনূর্ধ্ব।
শিক্ষা
হামরেণ শহরে একটি ব্যক্তিগত মহাবিদ্যালয়, একটি উচ্চতর মাধ্যমিক বিদ্যালয় এবং ছয়টি উচ্চ মাধ্যমিক বিদ্যালয় আছে৷ এগুলি হল —
মিলাদ সুলেমানি
মিলাদ শেখ সুলেমানি (, Milad Sheykh Soleimani; জন্ম: ৯ ফেব্রুয়ারি ১৯৯২; মিলাদ সুলেমানি নামে সুপরিচিত) হলেন একজন ইরানী পেশাদার ফুটবল খেলোয়াড়। তিনি বর্তমানে ইরানের পেশাদার ফুটবল লিগের শীর্ষ স্তর আজাদেগান লিগের ক্লাব শামস আজারের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।
প্রারম্ভিক জীবন
মিলাদ শেখ সুলেমানি ১৯৯২ সালের ৯ই ফেব্রুয়ারি তারিখে ইরানের ইজেহে জন্মগ্রহণ করেছেন এবং সেখানেই তার শৈশব অতিবাহিত করেছেন।
ডেল্টা রিসার্চ সেন্টার
ডেল্টা রিসার্চ সেন্টার ঢাকা বিশ্ববিদ্যালয়ের সিস্টেম গবেষণার অধীনস্থ একটি স্বায়ত্তশাসিত সরকারি গবেষণা প্রতিষ্ঠান যা বাংলাদেশের গাঙ্গেয় ব-দ্বীপ নিয়ে গবেষণা কার্যক্রম পরিচালনা করে। এর সদরদপ্তর ঢাকায় অবস্থিত।
কোলকোন্দ ইউনিয়ন
কোলকোন্দ ইউনিয়ন বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৮৯.৮৫ কিমি২ (৩৪.৬৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৮০৮ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।
নামকরণ
কোলকোন্দ ইউনিয়নের কুঠিপাড়ায় ঘাঘট নদীর কাছে গংগা নদীর উৎপত্তি; যাকে নদীর মাথার কান্দ বা কাঁধ বলা যায়। এখান থেকে কোন্দ এসেছে এবং নদীটি প্রবাহের সময় ইউনিয়নের পেটের ভিতর দিয়ে প্রবাহিত হয়েছে; যাকে কোল বলা হয়। এভাবে কোলকোন্দ নাম হয়েছে। অথবা জনশ্রুতি আছে ব্রিটিশের চামশা দেবীসিংহ ও হরেরামের লাঠিয়াল বাহিনী বর্তমান পীরের হাঠে (যা তখন ডাঙ্গা ছিল) খাজনা আদায়ের জন্য তাবু ফেলে ছিল। এই এলাকার মানুষ ব্রিটিশদেরকে খাজনা দিতে অস্বীকার করেছিল। ফলে স্থানীয় লাঠিয়াল বাহিনীর সাথে তাদের লড়াই হয়। এতে ব্রিটিশ লাঠিয়ালদের পরাজয় হয় এবং মৃত্যু হয়। তাদের বালিশ-খ্যাতা যেই পেয়েছে তারাই ধনী হয়েছে। কেননা এগুলোর ভিতর তারা খাজনার টাকা রাখত। এই কোন্দল হয়েছিল ইউনিয়নের মাঝখানে। তাই কোলকোন্দল থেকে কোলকোন্দ নাম হয়েছে।
মৌজা
ইউনিয়নের ১০টি মৌজার নাম যথাক্রমে:
গ্রাম
গ্রামগুলি হল:
অন্যান্য
এখানে ঈদগা ২০টি, কবর স্থান ১৭টি, শ্মশান ১০টি ও পোষ্ট অফিস ২টি আছে।
ইসরায়েলে অবস্থিত কূটনৈতিক মিশনের তালিকা
ইসরায়েলে অবস্থিত কূটনৈতিক মিশন বলতে ইসরায়েলের বৈদেশিক দূতাবাস এবং কনস্যুলেটদের বোঝানো হয়। ইসরায়েলে বর্তমানে ৮৬টি দূতাবাস রয়েছে, যার সবগুলো তেল আবিব এবং তেল আবিব মেট্রোপলিটন এলাকায় অবস্থিত। এছাড়াও, কিছু দেশ অন্য শহরগুলোতে কনস্যুলেট পরিচালনা করে থাকে, এদের মধ্যে রয়েছে- ইলাত, হাইফা বা জেরুসালেম।
পূর্বে, কিছু দেশ জেরুসালেমে তাদের দূতাবাস পরিচালনা করলেও বর্তমানে সেগুলো তেল আবিবে স্থানান্তর করা হয়েছে, যা বিগত ১৯৮২-উত্তর সময় থেকে শুরু হয়ে ২০০৬ সালে কোস্টা রিকা ও এল সালভাদোর স্থানান্তর করে।
৬ ডিসেম্বর ২০১৭-তে মার্কিন প্রেসিডেন্ট ডোনাল্ড ট্রাম্প ঘোষণা করেন যে ইসরায়েলে অবস্থিত যুক্তরাষ্ট্রের দূতাবাসকে সরিয়ে জেরুসালেম নিয়ে যাওয়া হবে। ২০১৯ সালের শেষ নাগাদ এই স্থানান্তর সংগঠিত হতে পারে।
অবৈতনিক দূতাবাস
আঙ্কারা:
বেইজিং:
লন্ডন:
বিভূতিভূষণ মুখোপাধ্যায়
বিভূতিভূষণ মুখোপাধ্যায় (২৪ অক্টোবর ১৮৯৪ - ৩০ জুলাই ১৯৮৭) ছিলেন বাংলা সাহিত্যে জনপ্রিয় ঔপন্যাসিক ও ছোট গল্পকার। সাহিত্যের বিভিন্ন ধারার উপন্যাস ও গল্পগ্রন্থের রচয়িতা। রসরচনায়ও রয়েছে তার অসামান্য দক্ষতা। তিনি অনেক কৌতুক ও রঙ্গরসের গল্পও লিখেছেন।
ইসরায়েলে অবস্থিত কূটনৈতিক মিশনের তালিকা
অবৈতনিক দূতাবাস
সিঙ্গাপুর:
বিভূতিভূষণ মুখোপাধ্যায়
জন্ম ও শিক্ষা
বিভূতিভূষণ মুখোপাধ্যায় ১৮৯৪ সালের ২৪ অক্টোবর বিহারে র দ্বারভাঙ্গা জেলার পান্ডুল গ্রামে জন্মগ্রহণ করেন। তার পিতার নাম বিপিন বিহারী মুখোপাধ্যায়। তার আদি নিবাস হুগলী জেলার চাতরা হলেও তার তিন পুরুষের বাস বিহারের দ্বারভাঙ্গায় ছিল। বিভূতিভূষণ দ্বারভাঙ্গা পীতাম্বরী বিদ্যালয়ের ছাত্র ছিলেন। দ্বারভাঙ্গা রাজ স্কুল থেকে ম্যাট্রিক এবং রিপন কলেজ থেকে আই এ পাশ করেন। তিনি পাটনা বিশ্ববিদ্যালয় থেকে বি. এ. পাশ করেন।
ইসরায়েলে অবস্থিত কূটনৈতিক মিশনের তালিকা
অবৈতনিক দূতাবাস
স্টকহোম:
বিভূতিভূষণ মুখোপাধ্যায়
কর্মক্ষত্র
তার কর্মক্ষত্র ছিল বৈচিত্রময়। কর্মজীবনের প্রথম দিকে তিনি ইন্ডিয়ান নেশন পত্রিকার কার্যাধ্যক্ষের পদে আসীন ছিলেন। পরে বিহারের দ্বারভাঙ্গায় মহারাজের সচিব হিসাবেও কাজ করেন। আবার পরবর্তি কালে কিছুকাল শিক্ষকতাও করেছেন। ১৯১৬ থেকে ১৯৪২ পর্যন্ত কর্মজীবনে বিভূতিভূষণ মুখোপাধ্যায় বিভিন্ন স্কুলে শিক্ষকতা, ধনী পরিবারে গৃহ-শিক্ষকতা করেছিলেন। শিক্ষকতা চলাকালীন তিনি নিজেকে লেখার কাজে নিয়োজিত করেন। সাহিত্যের বিভিন্ন ধারার উপন্যাস ও গল্পগ্রন্থের তিনি রচয়িতা। তার জনপ্রিয়তম উপন্যাসটি হলো নীলাঙ্গুরিয়। এছাড়াও তিনি অনেক কৌতুক ও রঙ্গরসের গল্পও লিখেছেন।
বিভূতিভূষণ মুখোপাধ্যায়ের কৌতুক গল্পের বই বরযাত্রী 'র ছয় বন্ধু গণশা, ঘোঁতনা, ত্রিলোচন, গোরাচাঁদ, রাজেন আর কে. গুপ্ত বাংলা রসসাহিত্যের পরিচিত চরিত্র। অল্প দু চার কথায় জীবন্ত চরিত্র সৃষ্টি করা বা একটা সমাজকে এরকম সুস্পষ্ট ভাবে তুলে ধরতেন বিভূতিভূষণ মুখোপাধ্যায়। কৌতুক রসের এরকম বই হিসেবে বরযাত্রী সিরিজ বাংলা সাহিত্যে অনন্য। কৌতুক রসের তার আরেকটি বিখ্যাত সৃষ্টি রানু সিরিজের গল্পগুলি। কিন্তু বিভূতিভূষণের প্রতিভা ছিল বহুমুখী। ছোটদের জন্য পুজোসংখ্যায় তিনি নিয়মিত লিখেছেন, পোনুর চিঠি ও অন্যান্য নানান গল্প - যা পরিণত মনস্ক পাঠকেরাও পরম উৎসাহে পড়েছেন।
পুরস্কার
বর্ধমান বিশবিদ্যালয় তাকে সম্মানসূচক 'ডি. লিট' উপাধি প্রদান করেন। তিনি
ক্রীড়া
ক্রীড়া হচ্ছে একটি সংগঠিত, প্রতিদ্বন্দ্বিতাপূর্ণ, বিনোদনধর্মী এবং দক্ষতাসূচক শারীরিক কার্যকলাপ প্রদর্শনের উত্তম ক্ষেত্র। শারীরিক ও মানসিক দৃঢ়তা, কলা-কৌশল এবং সুস্থ ক্রীড়া প্রদর্শন করে একজন বিজয়ী তার অপূর্ব ক্রীড়াশৈলীর নিদর্শন রাখতে পারেন। এটি পরিচালিত হয় একগুচ্ছ নিয়ম-কানুন বা নিজস্ব চিন্তা-চেতনার মাধ্যম। খেলার প্রধান চালিকাশক্তি হচ্ছে শারীরিক সক্ষমতা, দক্ষতা ও মর্যাদা যাতে বিজয়ী এবং বিজিত পক্ষ নির্ধারিত হয়। শারীরিক সক্ষমতা হিসেবে মানুষ, প্রাণীসহ বল, যন্ত্র ইত্যাদি সরঞ্জামাদি জড়িত। এছাড়াও মনঃস্তাত্তিক খেলাধুলা হিসেবে কার্ড গেম এবং বোর্ড গেম রয়েছে। এগুলোর কিছু আবার আন্তর্জাতিক অলিম্পিক ক্রীড়া সংস্থা কর্তৃক স্বীকৃত।
শারীরিক ইভেন্টগুলো যেমন গোল করা কিংবা নির্দিষ্ট রেখা অতিক্রম করলে খেলায় ফলাফল হিসেবে বিবেচনা করা হয়। এছাড়াও, ডাইভিং, ফিগার স্কেটিংয়ে খুব ভাল করার দক্ষতা যাচাই ও প্রদর্শন করা অন্যতম বিচার্য বিষয়। ব্যতিক্রম হিসেবে বডি বিল্ডিংয়ের মতো ইভেন্টগুলোয় দক্ষতা প্রদশর্নকে গণ্য করা হয় না।
খেলাধুলা চর্চার ফলে অংশগ্রহণকারীদের মধ্যে সুন্দর প্রতিদ্বন্দ্বিতাপূর্ণ খেলোয়ারসুলভ আচরণের বহিঃপ্রকাশ ঘটে। আচরণগুলোর মধ্যে - ব্যক্তিগত আচরণ পরিবর্তনসহ প্রতিপক্ষ খেলোয়াড়ের প্রতি শ্রদ্ধা প্রদর্শন, বিচারক(বৃন্দ)কে ধন্যবাদজ্ঞাপন এবং হেরে গেলে বিজয়ীকে অভিনন্দন প্রদান করা অন্যতম।
উৎপত্তি
ক্রীড়া শব্দটি এসেছে প্রাচীন ফরাসী শব্দ ডিস্পোর্টস থেকে যার অর্থ হচ্ছে অবসর। আমেরিকানরা স্পোর্টস শব্দটিকে নিছক বিনোদনমূলক কর্মকাণ্ড হিসেবে চিহ্নিত করেছে এবং ক্রীড়ার একবচন শব্দ হিসেবে স্পোর্টস নামকরণ করেছে। ফার্সি শব্দ হিসেবে ক্রীড়ার ভাবার্থ দাঁড়ায় জয়ী। ক্রীড়াকে চীনা ভাষায় শারীরিক প্রশিক্ষণ এবং আধুনিক গ্রীক শব্দে দৌঁড়বিদ হিসেবে দাবী করছে।
ইতিহাস
বিভিন্ন তথ্যসূত্র ঘেটে জানা গেছে, সর্বপ্রথম চীনের নাগরিকেরা খ্রীষ্ট পূর্ব ৪০০০ বছর আগে থেকে খেলাধুলার সাথে জড়িত। জিমন্যাস্টিকস্ প্রাচীন চীনের সবচেয়ে জনপ্রিয় খেলা হিসেবে স্থান পেয়েছিল। কয়েক হাজার বছর পূর্বে প্রাচীন মিশরের ফারাও সাম্রাজ্যে বেশকিছু খেলা প্রচলিত ছিল। তন্মধ্যে সাঁতার কাটা, মাছ ধরা অন্যতম। এছাড়াও, মিশরীয় খেলাধুলার মধ্যে জ্যাভেলিন বা বর্শা নিক্ষেপ, উচ্চ লম্ফ এবং কুস্তির ব্যাপক প্রচলন ছিল। প্রাচীন ফারসী খেলার মধ্যে ইরানীয় মার্শাল আর্ট হিসেবে জোরখানে যুদ্ধংদেহী মনোভাবের পরিচয় পাওয়া যায়। এছাড়াও, প্রাচীন ফারসী খেলা হিসেবে পোলো এবং জস্টিং রয়েছে।
খেলোয়াড়সূলভ মনোভাব
খেলোয়াড়সূলভ মনোভাব হচ্ছে এমন একটি ধারা যা সুস্থ, সুন্দর খেলার অংশবিশেষ। এতে দলীয় সঙ্গীর সাথে সৌজন্যপূর্ণ আচরণ প্রদর্শনসহ প্রতিপক্ষের খেলোয়াড়দের নৈতিক আচরণ, স্বাধীনতা এবং জয়ী বা পরাজিত হলেও ব্যক্তি বা দলকে সম্মান দেখানো হয়ে থাকে।
অখেলোয়াড়োচিত আচরণ সুস্থ, সুন্দর খেলাকে কলুষিত করে, খেলার মর্যাদাকে ধুলিস্মাৎ করে। ক্রীড়াবিদ, কোচ, সমর্থক, শুভ্যানুধ্যায়ীরাই মূলতঃ এর সাথে জড়িত। ফলে ব্যক্তি বা রাষ্ট্রীয় সম্পত্তি নষ্টসহ সংক্ষুদ্ধ জনতা সুন্দর সমাজ ও পরিবেশকে ধ্বংস করে, জাতীয় ও আন্তর্জাতিক পর্যায়ে সমস্যা তৈরী করে, দেশ ও দশের ভাবমূর্ত্তি ক্ষুণ্ন করে।
পেশাগত খেলা
এককালে খেলাধুলার মূল উদ্দেশ্যই ছিল মূলতঃ চিত্ত বিনোদন। কিন্তু গণমাধ্যম এবং অবসর সময় কাটানোয় পেশাগত খেলার জুড়ি মেলা ভার। এর ফলে খেলোয়াড়দের মধ্যে অর্থ উপার্জনই মূল উদ্দেশ্য হয়ে দাঁড়িয়েছে। পেশাগত খেলায় বিনোদন নয়, বরং আর্থিকভাবে লাভবান এবং নিজ নিজ জনপ্রিয়তাই মুখ্য হয়ে দাঁড়িয়েছে যা প্রাচীন রীতি-নীতি হিসেবে ক্রীড়া চর্চার নির্মল বিনোদনকে নষ্ট করে দিচ্ছে। এছাড়াও, চিত্ত বিনোদনের নতুন মাত্রা হিসেবে পুরুষ এবং মহিলা - উভয় খেলোয়াড়কেই জনপ্রিয় ও শীর্ষস্থানীয় তারকা খ্যাতি এনে দিয়েছে বর্তমানকালের গণমাধ্যম। thumb|আধুনিক খেলাগুলোর নিয়ম-কানুন সুনির্দিষ্ট এবং জটিল
বিশ্বের বিভিন্ন ক্রীড়া বা খেলার নাম
ফুটবলই বিশ্বের অন্যতম জনপ্রিয় খেলা। এছাড়াও, হকি, ক্রিকেট, হ্যান্ডবল, ভলিবল, সাঁতার, দৌঁড়, পোলভল্ট, পোলো, রাগবি, টেনিস, টেবিল টেনিস, খোঁ খোঁ, রোয়িং, ব্যাডমিন্টন, কুস্তি, মুষ্টিযুদ্ধ, দাবা, জুডু, ফ্যান্সিং, বাস্কেটবল ইত্যাদি বিভিন্ন দেশের জনপ্রিয় খেলা।
মধ্যস্থতাকারী
বিজয়ী ও বিজিত নির্ধারণে এক বা একাধিক বিচারক থাকেন। খেলার ধরন অনুযায়ী রেফারী বা মধ্যস্থতাকারীর নাম নির্ধারিত হয়। যেমনঃ হকি ও ক্রিকেটে আম্পায়ার, ফুটবলে রেফারী, দৌঁড়ে বিচারক ইত্যাদি। তার সিদ্ধান্তই চূড়ান্ত বলে বিবেচিত এবং খেলোয়াড়দের অবশ্য পালনীয়।
আচরণবিধি
প্রতিটি ক্রীড়াতেই কিছু লিখিত আকারে রুলস্ বা নিয়ম লিপিবদ্ধ থাকে, যা কোড অব কন্ডাক্ট নামে পরিচিত। নিয়ম বিরুদ্ধ কিছু ঘটলে রেফারী কর্তৃক সতর্কীকরণ চিহ্ন হিসেবে লাল, হলুদ কিংবা সবুজ রংয়ের কার্ড দেখানো হয়। খেলোয়াড়ের বিরুদ্ধে কার্ড প্রদর্শনের উপর নির্ভর করে যে পরবর্তী খেলায় খেলোয়াড়টি অংশ নিতে পারবে কি-না।
মূল্যায়ন
দৌঁড়জাতীয় খেলাগুলোতে নির্দিষ্ট একটি স্ট্যাণ্ডে ১ম, ২য় ও ৩য় স্থান অধিকারীর মর্যাদা দিয়ে পদক প্রদান করা হয়। পূর্বে অলিম্পিক খেলায় খেজুর পাতার মুকুট পড়িয়ে মূল্যায়িত করা হতো। দলীয় খেলা হিসেবে ফুটবল, হকি, ক্রিকেটে সোনা, রূপার কাপ বা ট্রফি প্রদান করার পাশাপাশি সেরা খেলোয়াড়ের মর্যাদা হিসেবে নির্দিষ্ট পুরস্কার প্রদান করা হয়। পাশাপাশি চেকের মাধ্যমে অর্থ কিংবা মোটর গাড়ীসহ অন্যান্য দ্রব্যাদি উপহার হিসেবে দেয়া হয়। thumb|আধুনিককালে মোটর গাড়ির রেস একটি জনপ্রিয় খেলা
বাংলাদেশের জাতীয় খেলা
সম্পূর্ণ দেশীয় খেলা হিসেবে কাবাডি বাংলাদেশের জাতীয় খেলার মর্যাদা লাভ করেছে। তবে আইসিসি ট্রফি জয়ের পরবর্তী সময়ে ক্রিকেট খেলা বাংলাদেশের সমধিক পরিচিত ও ব্যাপকভাবে প্রচলিত খেলারূপে ব্যাপক জনপ্রিয়তা অর্জন করেছে।
বানৌজা ওমর ফারুক (২০২০)
বাংলাদেশ নৌবাহিনী জাহাজ (সংক্ষেপেঃ বানৌজা) ওমর ফারুক বাংলাদেশ নৌবাহিনীর একটি টাইপ ০৫৩এইচ৩ ফ্রিগেট। যা ইতোপূর্বে চীনের সশস্ত্র বাহিনী 'পিপলস লিবারেশন আর্মি নেভি'র' 'ইস্টার্ন থিয়েটার কমান্ড' কর্তৃক ব্যবহৃত দ্বিতীয় প্রজন্মের ফ্রিগেট। ফ্রিগেটটি চীনের সাংহাইয়ে অবস্থিত জিয়াঙ্গান পোতাঙ্গনে নির্মিত। এর পূর্ব নাম লিয়ানইয়ুঙ্গাং (হাল ৫২২)। এটা বাংলাদেশ নৌবাহিনীর ১০টি ফ্রিগেটের মধ্যে সপ্তম সংযোজন। ফ্রিগেটটি বাংলাদেশ সরকারের 'ফোর্সেস গোল' ২০৩০ -এর আওতায় নৌবাহিনীর ত্রিমাত্রিক সক্ষমতা বৃদ্ধির জন্য নৌবহরে সংযোজন করা হয়েছে।
ইতিহাস
টাইপ ০৫৩এইচ৩ এই ফ্রিগেটটি ১৯৯৮ সালে চীনের পিপলস লিবারেশন আর্মি নেভি'র পূর্ব সাগর নৌবহরে 'লিয়ানইয়ুঙ্গাং' নামে যুক্ত হয়।২০১৯ সালে 'জিয়া জিং' নামে আরেকটি ফ্রিগেট সহ এই ফ্রিগেটটিকে বিমুক্ত করে এবং সংস্কার করতে জিয়াঙ্গান পোতাঙ্গনে পাঠায়। জুন ২০১৮-তে বাংলাদেশ নৌবাহিনী চীন হতে দুইটি ফ্রিগেট ক্রয়ের চুক্তি করে। চুক্তি অনুযায়ী 'লিয়ানইয়ুঙ্গাং' ও 'জিয়া জিং' ফ্রিগেট সংস্কার করে ১৮ ডিসেম্বর, ২০১৯ তারিখে বাংলাদেশ নৌবাহিনীর কাছে হস্তান্তর করা হয়। বাংলাদেশ নৌবাহিনী সংস্কারকৃত 'লিয়ানইয়ুঙ্গাং' ও 'জিয়া জিং'-এর নাম পরিবর্তন করে বানৌজা ওমর ফারুক ও বানৌজা আবু উবাইদাহ রাখে। ২৩ ডিসেম্বর, ২০১৯ তারিখে সমরযান দুইটি বাংলাদেশের উদ্দেশ্যে যাত্রা করে চীনের জানজিয়াং বন্দর ও মালয়েশিয়ার ক্লাং বন্দর হয়ে প্রায় ৮ হাজার কিলোমিটার সমদ্রপথ পাড়ি দিয়ে ৯ জানুয়ারি,২০২০ তারিখে নৌবাহিনীর মংলা পোতাশ্রয়ে নোঙ্গর করে। ৫ নভেম্বর, ২০২০-এ জাহাজটি নৌবহরে আনুষ্ঠানিকভাবে যুক্ত করা হয়।
বৈশিষ্ট্য ও যান্ত্রিক কাঠামো
ফ্রিগেটটি দৈর্ঘ্যে ১১২ মিটার এবং প্রস্থে ১২.৪ মিটার যা ঘন্টায় সর্বোচ্চ ২৪ নটিক্যাল মাইল গতিতে পরিভ্রমণ প্রাথমিক যোগ্যতা সম্পন্ন ছিল।   কমিশন লাভের সময় জাহাজটির গতিবেগ ২৫ নটিক্যাল মাইলে উন্নীত করা হয়। ফাঁকা অবস্থায় এর ওজন ২২৫০ টন। লোকবল ছাড়া পূর্ণ সমরসজ্জাসহ এর ফ্রিগেটটি ২৩৯৩ টন ভর বহন করতে পারে। এতে ২ শ্যাফট বিশিষ্ট প্রপেলার রয়েছে। 'কম্বাইন্ড ডিজেল এন্ড ডিজেল' ইঞ্জিনের মাধ্যমে এর প্রচালন শক্তি উৎপন্ন হয়। এছাড়াও এতে অত্যাধুনিক সারভাইলেন্স রাডার, অগ্নি নিয়ন্ত্রণ ব্যবস্থা, গোলানিক্ষেপ নিয়ন্ত্রণ ব্যবস্থা, সাবমেরিন বিধ্বংসী রকেট, রাডার জ্যামিং ব্যবস্থা রয়েছে। ফ্রিগেটটি একটি 'অগাস্টা ওয়েস্টল্যান্ড এডাব্লিউ ১০৯' হেলিকপ্টার বহন করতে পারে।
রণসজ্জা
ফ্রিগেটটি আধুনিক প্রযুক্তি সম্পন্ন কামান, ভূমি থেকে আকাশে এবং ভূমি থেকে ভূমিতে উৎক্ষেপণযোগ্য ক্ষেপণাস্ত্র সহ নানাবিধ অস্ত্র ও সামরিক প্রযুক্তিতে সজ্জিত। ফ্রিগেটটির রণসজ্জায় নিম্নোক্ত সমরাস্ত্র রয়েছে-
অভিযান ও মহড়া
বানৌজা ওমর ফারুক ২০২২ সালের ২৫ ফেব্রুয়ারি থেকে ৪ মার্চ পর্যন্ত ভারতের বিশাখাপত্তনমে অনুষ্ঠিত ৪৬ দেশের নৌবাহিনীর সমন্বিত আন্তর্জাতিক নৌ মহড়া ‘এক্স মিলান ২০২২’-এ বাংলাদেশের প্রতিনিধি ছিল।
ইমামুজ্জামান চৌধুরী
ইমামুজ্জামান চৌধুরী বাংলাদেশ সেনাবাহিনীর একজন অবসরপ্রাপ্ত মেজর জেনারেল যিনি ১৯৯৬ সালে বাংলাদেশে সামরিক অভ্যুত্থানের প্রয়াস প্রতিরোধে গুরুত্বপূর্ণ ভূমিকা রাখেন।
কর্মজীবন
ইমামুজ্জামান চৌধুরী বাংলাদেশের মুক্তিযুদ্ধে লেফটেন্যান্ট হিসেবে যুদ্ধ করেছিলেন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তিনি প্রধানমন্ত্রীর কার্যালয়ের অধীনে সশস্ত্র বাহিনী বিভাগের প্রিন্সিপাল স্টাফ অফিসার (পিএসও) হিসেবে কাজ করেন। ২০০১ সালে তিনি বাংলাদেশ সেনাবাহিনী থেকে অবসর গ্রহণ করেন। ১৯৯৬ সালে তৎকালীন সেনাপ্রধান জেনারেল এ. এস. এম. নাসিম এক অভ্যুত্থানের চেষ্টা করেন। কিন্তু তা ব্যর্থ হয় জেনারেল ইমামুজ্জামান চৌধুরী এর প্রতিরক্ষামূলক ভূমিকার কারণে। এসময় বাংলাদেশের রাষ্ট্রপতি ছিলেন আবদুর রহমান বিশ্বাস।
ইমামুজ্জামান চৌধুরীকে ২০০৩ সালের ২২ অক্টোবর তিন বছরের চুক্তিতে বাংলাদেশ কেমিক্যাল ইন্ডাস্ট্রিজ কর্পোরেশনের চেয়ারম্যান নিযুক্ত করা হয়। তার কার্যালয় বাংলাদেশ কেমিক্যাল ইন্ডাস্ট্রিজ কর্পোরেশনের একটি সাবসিডিয়ারি চট্টগ্রাম ইউরিয়া ফার্টিলাইজার লিমিটেডের জেটি থেকে ২০০৪ সালের ১ এপ্রিল রাতে ১০ ট্রাক অস্ত্র ও গোলাবারুদ উদ্ধার করা হয়। নভেম্বর ২০০৬ সালে  চাকরি থেকে বরখাস্ত হওয়া পর্যন্ত চেয়ারম্যান হিসেবে দায়িত্ব পালন করেন।
নাইট অব চ্যাম্পিয়নস (২০১৫)
নাইট অব চ্যাম্পিয়নস (২০১৫) হল ডব্লিউডব্লিউই কর্তৃক আয়োজিত আসন্নবর্তী পেই-পার-ভিউ অনুষ্ঠান। ২০১৫ সালের ২০ সেপ্টেম্বর টেক্সাসের টোয়োটা সেন্টারের, হস্টনে অনুষ্ঠিত হবে। এটা নাইট অব চ্যাম্পিয়নসসের ঘটনাপঞ্জির কালানুক্রমিক অনুসারে নবম আয়োজন।
ব্যাকগ্রাউন্ড
ডাব্লিউডাব্লিউইয়ের প্রাথমিক টেলিভিশন অনুষ্ঠান র এবং এসমাকডাউনে পেশাদার কুস্তিগীরগণ অতীতের শত্রুতার প্রতিশোধ নেওয়ার জন্য নাইট অব চ্যাম্পিয়নসে অংশগ্রহণ করেন। সেখানে কুস্তিগিররা নায়ক (ফেস) এবং খলনায়ক (হেল) এর চরিত্র ধারণ করেন। সামারস্ল্যামে, সেথ রলিন্স জন সিনাকে হারিয়ে ডব্লিউডব্লিউই ওয়ার্ল্ড হেভিওয়েট চ্যাম্পিয়নশিপ এবং ডব্লিউডব্লিউই মার্কিন যুক্তরাষ্ট্র চ্যাম্পিয়নশিপ জয় লাভ করে। তার এই জয়ের জন্য কর্তৃপক্ষ তাকে লেজেন্ড হিসেবে ঘোষণা করে। র-তে তার মূর্তি উদ্ভোদনের সময় ৩১ তম রেসেলম্যানিয়ার পর স্টিং র-তে ফিরে আসে এবং রলিন্সের উপর আক্রমণ করে, এবং ওয়ার্ল্ড হেভিওয়েট চ্যাম্পিয়নশিপের জন্য চ্যালেঞ্জ করে। তারপরে ট্রিপল এইচ ডব্লিউডব্লিউউ নেটওয়ার্কে ঘোষণা করে নাইট অব চ্যাম্পিয়নসে রলিন্স আর স্টিং-এর মধ্যে ডব্লিউডব্লিউই ওয়ার্ল্ড হেভিওয়েট চ্যাম্পিয়নশিপ হবে। ৩১ আগস্টের র তে জন সিনা ডব্লিউডব্লিউই মার্কিন যুক্তরাষ্ট্র চ্যাম্পিয়নশিপের পুনরায় ম্যাচ ডাকে। যেটি হবে রলিন্সের বিপক্ষে নাইট অব চ্যাম্পিয়নসে।
সামারস্ল্যামে, দল পিসিবি (পেইজ, চার্লে এবং বেকি লাইঞ্চ) দল বেলা (নিক্কি বেলা, বেরি বেলা এবং আলিশিয়া ফক্স) এবং দল ব্যাডকে (নাওমি, শাসা ব্যাংক্স এবং তামিনা) থ্রী টিম এলিমেশনে পরাজিত করে। ৩১ আগস্টের র-তে বীট দ্য ক্লকে লাইঞ্চ আলিশিয়া ফক্সকে ৩:২১ মিনিটে,  সার্লে বেরি বেলাকে ১:৪০ মিনিটে পরাজিত করে, আর পেইজ আর শাসা ব্যাংকের ম্যাচে টাইম শেষ হয়ে যাওয়ায় ম্যাচ টাই হয়। সুবচেয়ে কম সময়ে হারিয়ে চার্লে নাইট অব চ্যাম্পিয়নসে ডাব্লিউডাব্লিউই ডিভাস চ্যাম্পিয়নশিপে নিক্কি বেলার মুখোমুখি হবে।
সামারস্ল্যামে, রোমান রেইংস এবং ডীন আমব্রোস মিলে ব্রে ওয়াট আর লুক হারপারকে পরাজিত করে। ২৪ আগস্টের র-তে ব্রোন স্ট্রোম্যানের অভিষেক হয় আর রোমান রেইংস আর ডীন আমব্রোসকে পরাজিত করে। ৩১ র পর্বে ব্রোন স্ট্রোম্যান ডীন আমব্রোসকে পরাজিত করে। ৫ই সেপ্টেম্বর ডাব্লিউডাব্লিউই ঘোষণা দেয় রোমান রেইংস, ডীন আমব্রোস আর তাদের পছন্দের সঙ্গী নিয়ে নাইট অব চ্যাম্পিয়নসে তারা ব্রে ওয়াট, লুক হারপার এবং ব্রোন স্ট্রো ম্যানের বিপক্ষে ৬ জনের ট্যাগ টিম ম্যাচ খেলবে।
ম্যাচ শেষে
নাইট অব চ্যাম্পিয়নসে স্টিং যখন সেথ রলিন্স-এর মুখোমুখি লড়াই করছিলেন তখন তিনি ইঞ্জুরিতে আক্রান্ত হন।   স্টিংকে হারানোর পর ডাইরেক্টর অব অপারেশন  কেইন রলিন্সের উপর আক্রমণ করে।
ইরান জাতীয় ফুটবল দল
ইরান জাতীয় ফুটবল দল (,, Iran national football team) হচ্ছে আন্তর্জাতিক ফুটবলে ইরানের প্রতিনিধিত্বকারী পুরুষদের জাতীয় দল, যার সকল কার্যক্রম ইরানের ফুটবলের সর্বোচ্চ নিয়ন্ত্রক সংস্থা ইরান ফুটবল ফেডারেশন দ্বারা নিয়ন্ত্রিত হয়। এই দলটি ১৯৪৮ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৪১ সালের ২৬শে আগস্ট তারিখে, ইরান প্রথমবারের মতো আন্তর্জাতিক খেলায় অংশগ্রহণ করেছে; আফগানিস্তানের কাবুলে অনুষ্ঠিত ইরান এবং আফগানিস্তানের মধ্যকার উক্ত ম্যাচটি ০–০ গোলে ড্র হয়েছে।
৭৮,১১৬ ধারণক্ষমতাবিশিষ্ট আজাদি স্টেডিয়ামে ফার্সি তারা নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইরানের রাজধানী তেহরানে অবস্থিত। বর্তমানে এই দলের ম্যানেজারের দায়িত্ব পালন করছেন দ্রাগান স্কোচিচ এবং অধিনায়কের দায়িত্ব পালন করছেন ট্র্যাক্টরের রক্ষণভাগের খেলোয়াড় এহসান হাজসাফি।
ইরান এপর্যন্ত ৫ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৭৮ ফিফা বিশ্বকাপের ফাইনালে পৌঁছানো, যেখানে তারা ১টি ম্যাচে ড্র করে ১ পয়েন্ট নিয়ে পয়েন্ট টেবিলে চতুর্থ স্থান লাভ করে উক্ত আসর হতে বিদায় নিয়েছিল। অন্যদিকে, এএফসি এশিয়ান কাপে ইরান অন্যতম সফল দল, যেখানে তারা ৩টি (১৯৬৮, ১৯৭২ এবং ১৯৭৬) শিরোপা জয়লাভ করেছে। এছাড়াও, ইরান এপর্যন্ত ৪ বার (২০০০, ২০০৪, ২০০৭ এবং ২০০৮) ডাব্লিউএএফএফ চ্যাম্পিয়নশিপের শিরোপা জয়লাভ করেছে।
জাভাদ নেকুউনাম, আলী দাই, আলী করিমি, সর্দার আজমুন এবং করিম আনসারিফার্ডের মতো খেলোয়াড়গণ ইরানের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৫ সালের আগস্ট মাসে প্রকাশিত র‌্যাঙ্কিংয়ে ইরান তাদের ইতিহাসে সর্বোচ্চ অবস্থান (১৫তম) অর্জন করে এবং ১৯৯৬ সালের মে মাসে প্রকাশিত র‌্যাঙ্কিংয়ে তারা ১২২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইরানের সর্বোচ্চ অবস্থান হচ্ছে ১৮তম (যা তারা সর্বপ্রথম ২০০৫ সালে অর্জন করেছিল) এবং সর্বনিম্ন অবস্থান হচ্ছে ৭৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ডুলিচাঁপা
ডুলিচাঁপা বৈজ্ঞানিক নাম: Magnolia pterocarpa Wild Magnolia নাগ চম্পক। এটি হচ্ছে Magnoliaceae পরিবারের  Magnolia গণের এক প্রকার উদ্ভিদ।
ভৌগোলিক অবস্থা
ভারতে হিমালয় সংলগ্ন এলাকা, নেপাল, আসাম, বাংলাদেশের খাসিয়া পাহাড় সংলগ্ন সিলেটে ও চট্টগ্রামের পাহাড়ে এই গাছ প্রচুর জন্মে। বাংলাদেশের সমতল ভূমিতেও এই গাছ অল্প বিস্তর দেখা যায়।
গড়ন
এই গাছ ১০ থেকে ১৫ মিটার উঁচু হয়। এই গাছের ডালের বিপরীত দিকে অযুগ্ম পাতা থাকে। এটি চিরসবুজ, গোল মাথা, পত্রনিবিড় গাছ। পাতা বড় ২০ থেকে ৪০ সেমি লম্বা, গাঢ় সবুজ রঙের, বোঁটার দিক সরু। কাণ্ডের শীর্ষে একক ভাবে এর ফুল ফোটে।
ফুল
ফুলের রঙ সাদা এবং সুগন্ধময়। ফুলের আকার বেশ বড়। ৫-৮ সেমি চওড়া, বোঁটা পুরু। এর বহির্বাস পাপড়িতে ঢাকা থাকা। ফুল যত বড় হয়, এর পাপড়ি গুলো খসে পড়ে। প্রস্ফুটিত ফুলে ৯টি পুরু এবং নরম পাপড়ি থাকে। এই ফুলে অনেক পুংকেশর থাকে। পুংকেশেরের অগ্রভাগ নীল বর্ণের হয়। বসন্ত ও গ্রীষ্মের শুরুতে এই গাছে ফুল ফোটে।
ফল
এর ফল বেশ বড় হয়। ফলগুলো লম্বায় প্রায় ১৬ ইঞ্চি এবং পরিধিতে ৭-৮ ইঞ্চি হয়। এর বীজ পাকা কমলালেবুর মতো লালচে হয়। ফলে ১টি বা ২টি বীজ থাকে। বীজের রঙ কমলা, আকার ত্রিকোণাকার। কখনো কখনো বীজের আকার গোলাকারও হয়। বীজগুলোতে তেল থাকে। ফল ধরার সময় জুন মাস।
ভেষজ গুণ
এই গাছের ছাল এবং বাকল বাত রোগ নিরাময়ের জন্য ব্যবহার করা হয়।
নদিয়া রাজপরিবার
নবদ্বীপ রাজবংশ নামকরণের কারণ
নদিয়া রাজপরিবারকে নবদ্বীপ রাজবংশ বলে অভিহিত করার কিছু কারণ আছে। মধ্যযুগের বাংলার ইতিহাস পর্যালোচনা করলে দেখা যায়, শিক্ষা-সংস্কৃতি, ব্যবসা-বাণিজ্য, স্বাস্থ্য প্রভৃতি ক্ষেত্রে নবদ্বীপ ছিল একটি প্রতিনিধি স্থানীয় জনপদ। এটি ছিল কৃষ্ণনগর রাজপরিবারের অধীনস্থ একটি অগ্রগণ্য নগর। এখানকার পণ্ডিতবর্গেরা তাদের তীক্ষ্ণ ধীশক্তির খ্যাতিতে গগন স্পর্শ করেছিল। এই রাজপরিবার নবদ্বীপের পণ্ডিতবর্গকে আলাদা মর্যাদা দিত। নবদ্বীপের পণ্ডিত সমাজ রাজা রামকৃষ্ণকে নবদ্বীপাধিপতি উপাধি প্রদান করেন। তখন থেকেই এই বংশের রাজারা প্রাগুক্ত উপাধিটি সাদরে গ্রহণ করতেন। এই কারণে এই রাজপরিবারকে নবদ্বীপ রাজবংশ বলা হয়।
ভবানন্দ
নদিয়া রাজবংশের আদি পুরুষ ভবানন্দ মজুমদার তিনি এই রাজবংশের সূচনা করেন। তাঁর বংশধররা 'রাজা' উপাধি ধারণ করে ব্রিটিশ শাসনের প্রতিষ্ঠাকাল পর্যন্ত নদিয়া শাসন করেন। জানা যায়, ভবানন্দ প্রতাপাদিত্যের (বারো ভুইঞাদের অন্যতম) রাজধানীতে প্রবেশের গুপ্ত পথ দেখিয়ে এবং প্রয়োজনীয় রসদ দিয়ে তিনি দিল্লির শাসক জাহাঙ্গীরে র সেনাপতি মানসিংহ কে সাহায্য করেছিলেন; তাই জাহাঙ্গীর তাঁর এই কাজে খুশি হয়ে ১৬০৬ খ্রিস্টাব্দে ফরমান জারি করে ভবানন্দকে মহৎপুর, নদিয়া, মারূপদহ, লেপা, সুলতানপুর, কাশিমপুর, বয়শা, মশুণ্ডা প্রভৃতি ১৪ টি পরগনা সনদসূত্রে দেন। ১৬০৮ খ্রিস্টাব্দে তৎকালীন বাংলার নবাব ইসমাইল খাঁ ভবানন্দের বুদ্ধি ও বিচক্ষণতার স্বীকৃতিস্বরূপ তাঁকে কানুনগো পদে নিযুক্ত করেন এবং সম্রাট জাহাঙ্গীরের কাছ থেকে তাঁর জন্য সনদ ও মজুমদার উপাধি এনে দেন। ১৬৩১ সালে ভবানন্দ সম্রাটের কাছ থেকে ফরমানের মাধ্যমে বৃহৎ জমিদারি লাভ করেন।
রাঘব রায়
রাঘব দিগনগরে ২০,০০০ টাকা ব্যয়ে ১৪২৩ হাত × ৪২০ হাত ক্ষেত্রবিশিষ্ট দীঘি খনন করান। দীঘির পূর্বদিকে সুবৃহৎ ঘাট, সুন্দর অট্টালিকা ও দুটি মন্দির (চারচালা ও বাংলা মন্দিরের সাদৃশ্যে সুনিপুণ পোড়ামাটির কাজযুক্ত) নির্মান করান। মন্দিরের দেওয়ালে উৎকীর্ণ লিপি অনুসারে, ১৬৬৯ খ্রিস্টাব্দে তিনি মন্দিরে রাঘবেশ্বর শিবলিঙ্গ প্রতিষ্ঠা করেন।
শিবনিবাসে তিনটি মন্দিরে তিনি রাজরাজেশ্বর, রাজ্ঞীশ্বর ও রামচন্দ্র নামে তিনটি দেবমূর্তি স্থাপন করেন।
রুদ্র রায়
ভবানন্দ নদিয়ার কৃষ্ণগঞ্জ থানার মাটিয়ারিতে নদিয়ারাজ্যের রাজধানী স্থাপন করেছিলেন। পরবর্তীতে রাঘবপুত্র নদিয়ারাজ রুদ্র রায় তাঁর তৎকালীন নদিয়া রাজ্যের মধ্যবর্তী স্থানে নবদ্বীপ ও শান্তিপুরের নিকট জনপদ 'রেউই ' গ্রামে রাজধানী স্থানান্তরিত করেন। রেউই-তে সেসময় অনেক গোপনবসতি ছিল এবং তাদের আরাধ্য দেবতা ছিলেন ভগবান কৃষ্ণ। একারণে, রুদ্র রায় রেউই-এর নাম রাখেন কৃষ্ণনগর।
কৃষ্ণচন্দ্র রায়
নদিয়ার রাজবংশের শ্রেষ্ঠ রাজা কৃষ্ণচন্দ্র রায়। পিতা রঘুরাম রায়ের মৃত্যুর পর মাত্র ১৮ বছর বয়সে ১৭২৮ খ্রিস্টাব্দে তিনি রাজা হন। বিদ্বান, প্রজাপালক ও সংস্কৃতিবান ছিলেন। তাঁর গঙ্গাবাসের প্রাসাদ ছিল নদিয়ার এক ক্রোশ পূর্বে শ্রীনগরে। তাঁর রাজত্বকালে রাজ্যে বিস্তার ও বিপুল সমৃদ্ধি ঘটে। তাঁর রাজত্বকাল নানা ঘটনায় পূর্ণ। পলাশীর যুদ্ধ, ছিয়াত্তরের মন্বন্তর,বর্গী হামলা ইত্যাদি তারই আমলে হয়। তার সময় বাংলায় শিক্ষা, সংস্কৃতি, সাহিত্য, সংগীতের বিকাশ ঘটেছিল। বিভিন্ন প্রতিভাবান মানুষ তার পৃষ্ঠপোষকতায় রাজসভা অলংকৃত করেন। রায়গুণাকর ভারতচন্দ্রকে তিনি মাসিক ৪০ টাকা বেতনে সভাকবি নিযুক্ত করেন।
সম্রাট দ্বিতীয় শাহ আলম কৃষ্ণচন্দ্রকে প্রথমে 'মহারাজা' ও পরে লর্ড ক্লাইভের সুপারিশে 'মহারাজেন্দ্র বাহাদুর ' উপাধিতে ভূষিত করেন । পলাশীর যুদ্ধের পর লর্ড ক্লাইভ তাঁকে পাঁচটি কামান উপহার দিয়েছিলেন।
কৃষ্ণচন্দ্র প্রায় কুড়ি লক্ষ টাকা ব্যয় করে অগ্নিহোত্র ও বাজপেয় যজ্ঞ করেছিলেন৷ ১৭৬৮ খ্রিস্টাব্দে কাশীনাথের 'কালী সপর্যাবিধি' গ্রন্থে প্রথম কালীপূজার বিধি উল্লিখিত হওয়ার পর তাঁর আদেশে নদিয়ায় ব্যাপকভাবে দীপান্বিতা শ্যামাপূজার প্রচলন ঘটে৷ তাঁর আমলে নদিয়ায় প্রায় ১০,০০০ কালীমূর্তির পূজা হত। পরবর্তীকালে, তাঁর পৌত্র ঈশানচন্দ্র হাজার-হাজার মণ নৈবেদ্য, বস্ত্রখণ্ড ও উপাচারে মাতৃপূজার আড়ম্বর করেছিলেন।
কৃষ্ণচন্দ্রের বৃদ্ধাবস্থায় কলকাতার বিখ্যাত রাজা নবকৃষ্ণ দেব নদিয়ার অগ্রদ্বীপের জাগ্রত গোপীনাথ বিগ্রহ অপহরণ করে নৌকাযোগে কলকাতার রাজবাড়িতে নিয়ে যান। লর্ড ক্লাইভের মধ্যস্থতার ফলে মূর্তিটি শেষে কৃষ্ণচন্দ্রের হস্তগত হয়।
১৭৮২ খ্রিস্টাব্দের ২২ আষাঢ় মহারাজা কৃষ্ণচন্দ্র পরলোকগমন করেন।
চারকিন্ত জেলা
চরকিন্ত, অথবা চাহার কিন্ত, আফগানিস্তানের বাল্খ প্রদেশেরএকটি জেলা। আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩২,৩০৬ জন এর মত। চারকিন্ত জেলার প্রশাসনিক এলাকা শর শর এলাকায় অবস্থিত, যার অর্থ "চারটি থোকা / শহর" - ফার্সি শব্দ "চার" চাহার থেকে, এবং সোগদিয়ান থেকে কান্দ, "শহর" (তুর্কিসাইজড থেকে কিন্ত)। জেলাটির মোট আয়তন হচ্ছে ।
উপকূলীয় মৎস্যচাষ
উপকূলীয় মৎস্যচাষ বা ম্যারিকালচার (Mariculture বা Coastal Aquaculture) অ্যাকুয়াকালচারের একটি বিশেষায়িত শাখা যেখানে খোলা সাগরে, সমুদ্রের কোনো স্থানে ঘের দিয়ে অথবা কোনো কৃত্রিম জলাশয়ে সমুদ্রের পানি এনে সেখানে সামুদ্রিক জীব চাষ করা। শুধু সামুদ্রিক মাছই নয়, ফিনফিশ (অস্টিকথিস), শেলফিস (চিংড়ি, ঝিনুক, প্রবাল প্রভৃতি) ইত্যাদি সামুদ্রিক জীব চাষ করাও ম্যারিকালচারের অন্তর্গত। ম্যারিকালচারের মাধ্যমে মানুষের খাদ্য উৎপাদনের পাশাপাশি মাছের খাবার, পুষ্টিবর্ধক অ্যাগার, অলঙ্কার (যেমন মুক্তা) এবং প্রসাধনী সহ বিভিন্ন জিনিস উৎপাদন করা হয়।
শেলফিশ
শৈবালের মতো শেলফিসও একাধিক উপায়ে চাষ করা যায়: দড়িতে বেঁধে, ব্যাগ বা খাঁচার ভেতর অথবাবা সরাসরি সাগরের ইন্টারটিডাল স্তরে। শেলফিশ ম্যারিকালচারে কোনো খাদ্য, সার, কীটনাশক বা অ্যান্টিবায়োটিকের প্রয়োজন হয় না। কারণ শেলফিশগুলো নিজেরাই সেখানে একটি স্ব-সহায়ক সিস্টেম তৈরি করে নেয়। একসাথে বহু-প্রজাতির চাষের কৌশল ব্যবহার করেও শেলফিশ চাষ করা যেতে পারে। কারণ, সেখানে উচ্চ ট্রফিক স্তরের জীবগুলো যে বর্জ্য উৎপন্ন করবে, তা শেলফিশগুলো কাজে লাগাতে সক্ষম।
কৃত্রিম প্রবাল
২০১২ সালের পরীক্ষণের পরে পশ্চিম অস্ট্রেলিয়ার ফ্লিন্ডার বে'তে শামুক (অ্যাবালোন) উৎপাদনের জন্য একটি বাণিজ্যিক "সি রেঞ্চ" স্থাপন করা হয়েছিল। রেঞ্চটি ৫০০০ টি অ্যাবিট্যাটস (অ্যাবালোন আবাস) নামক পৃথক কংক্রিট ইউনিট দ্বারা তৈরি কৃত্রিম প্রবাল নিয়ে গঠিত। এই  অ্যাবিটাটের প্রতিটি ৪০০টি করে অ্যাবালোন ধারণ করতে পারে। এই অ্যাবালোনগুলো সাধারণত উপকূলবর্তী হ্যাচারিগুলো থেকেই নিয়ে আসা হয়।
অ্যাবালোনের খাবার তাদের আবাসভূমিতে প্রাকৃতিকভাবেই জন্মায়। উপসাগরীয় বাস্তুসংস্থান সমৃদ্ধকরণের ফলে ধুফিশ, গোলাপী স্নেপার, ব্রাশ, স্যামসন মাছ সহ অন্যান্য প্রজাতি ক্রমবর্ধমানভাবে জন্ম নেয়।
মুক্ত সাগরে মৎস্যচাষ
উত্তাল সমুদ্রের মাঝে নিয়ন্ত্রিত পরিবেশে সামুদ্রিক জীব চাষ করার পদ্ধতিটি উপকূলীয় মৎস্যচাষের একটি নতুন পদ্ধতি। এই ওপেন ওশান অ্যাকুয়াকালচার (ওওএ) পদ্ধতিতে খাঁচা, জাল বা দীর্ঘ-লাইনের অ্যারে ব্যবহার করা হয়, যা মুর করা, বাঁধা বা অবাধে ভাসমান অবস্থায় থাকে। পানামা, অস্ট্রেলিয়া, চিলি, চীন, ফ্রান্স, আয়ারল্যান্ড, ইতালি, জাপান, মেক্সিকো এবং নরওয়েতে গবেষণা বা বাণিজ্যিক উদ্দেশ্যে উন্মুক্ত সমুদ্রে মৎস্যচাষ চালু রয়েছে। ২০০৪ সাল পর্যন্ত মার্কিন যুক্তরাষ্ট্রে দুটি বাণিজ্যিক মুক্ত সাগরে মৎস্যচাষ প্রকল্প চালু ছিল: হাওয়াই উপকূলের নিকটবর্তী প্রকল্পটিতে থ্রেডফিন এবং পুয়ের্তো রিকোর কাছের প্রকল্পটিতে কোবিয়ার চাষ করা হত। সম্প্রতি দেশটিতে বিগিয়ে টুনা চাষের একটি প্রকল্প চূড়ান্ত অনুমোদন পেয়েছে। বিশ্বের বৃহত্তম মুক্ত সাগরে মৎস্যচাষ প্রকল্পটি পানামার উত্তরের উপকূল থেকে ১২ কিলোমিটার দূরে অবস্থিত এবং সেখানে কোবিয়া চাষ করা হয়।
বর্ধিত স্টকিং
বর্ধিত স্টকিং (সমুদ্রের র‌্যাঞ্চিং নামেও পরিচিত) একটি জাপানী নীতি যা নির্দিষ্ট প্রজাতির অপারেন্ট কন্ডিশনিং এবং পরিযায়ী প্রকৃতির উপর ভিত্তি করে গঠিত। এ পদ্ধতিতে জেলেরা প্রতিবার মাছকে খাবার দেওয়ার আগে পানির নিচে হর্ন বাজিয়ে শব্দ করে এবং এরপর একটি ঘন করে বোনা জালে হ্যাচলিংগুলো উত্থাপন করে। মাছগুলো যখন যথেষ্ট বড় হয়ে যায়, তখন তাদের খোলা সমুদ্রে পরিপক্ব হওয়ার জন্য জাল থেকে ছেড়ে দেওয়া হয়। স্পাউনিং মওসুমে, এই মাছগুলোর প্রায় ৮০% তাদের জন্মস্থানে ফিরে আসে। এ সময়, জেলেরা আগের মতো করে হর্ন বাজায় এবং এতে যে মাছগুলো সাড়া দেয় তাদের জালে বন্দি করে।
সমুদ্রের পানির পুকুর
সমুদ্রের পানির পুকুরে মৎস্যচাষ পদ্ধতিতে সাগর থেকে পানি এনে পুকুর পূর্ণ করে সেখানে মাছ ছাড়া হয়। এ পদ্ধতির সুবিধা হল সাগরের পানিতে যে পুষ্টি উপাদানগুলো ছিল (যেমন: বিভিন্ন অণুজীব) সেগুলো চাষের মাছের উপকারে আসবে। প্রচলিত মাছ চাষ প্রকল্প (যেমন: মিঠা পানির খামার)-এ চাষীদের মাছের জন্য খাবার কিনতে হয় যা বেশ ব্যয়বহুল। এ দিক দিয়ে এ পদ্ধতিটি বেশ সুবিধাজনক। এছাড়া, এ পদ্ধতির অন্যান্য সুবিধাগুলো হল জলাশয়ে পানি বিশোধক উদ্ভিদ রোপন করা যায় যা পানির নাইট্রোজেন দূষণ দূর করে। এছাড়াও, জলাশয়গুলোকে প্রাকৃতিক শিকারীদের কাছ থেকে অরক্ষিত রেখে কেবল সুস্থ-সবল মাছগুলোকে ফিল্টারিং করা যায়।
পরিবেশগত প্রভাব
নতুন প্রযুক্তি, মৎস্য খাদ্যের উন্নতি, খামার প্রজাতির জৈবিক বোধগম্যতা, বদ্ধ খামার ব্যবস্থায় পানির গুণমান বৃদ্ধি, সামুদ্রিক খাদ্য পণ্যগুলোর চাহিদা বৃদ্ধি, প্রকল্প সম্প্রসারণ এবং সরকারী আগ্রহের কারণে গত দুই দশক ধরে উপকূলীয় মৎস্যচাষ খুব দ্রুত প্রসারিত হয়েছে।  তবে, উপকূলীয় মৎস্যচাষের সামাজিক এবং পরিবেশগত প্রভাব সম্পর্কে কিছুটা বিতর্ক রয়েছে।  এসব প্রকল্প প্রধানত পরিবেশের উপর যেসব প্রভাব ফেলে তা হল:
অধিকাংশ চাষাবাদের মতো মতো উপকূলীয় মৎস্যচাষের পরিবেশগত প্রভাবের মাত্রাও খামারের আকার, চাষকৃত প্রজাতি, স্টক ঘনত্ব, মৎস্য খাদ্যের ধরন, প্রকল্প অঞ্চলের হাইড্রোগ্রাফি এবং মৎস্য পদ্ধতির উপর নির্ভর করে।
চাষের খাঁচা থেকে নির্গত বর্জ্য
ফিনফিশ চাষে উল্লেখযোগ্য পরিমাণ মৎস্যখাদ্য বা অন্যান্য উচ্চ প্রোটিন সমৃদ্ধ খাদ্যের উৎস দরকার হতে পারে। মূলত, প্রাকৃতিক খাবারের ব্যবস্থা এবং কৃত্রিম খাদ্যের কম হজম হওয়ার কারণে প্রচুর মৎস্যখাদ্য নষ্ট হয়।
খাঁচায় পালন করা মাছকে খাওয়ানোর জন্য বিভিন্ন ধরনের পদ্ধতি ব্যবহার করা হয়। কিছু প্রকল্পে হাত দিয়ে খাবার দেওয়ার প্রচলিত পদ্ধতি অনুসরণ করা হয়; আবার কিছু প্রকল্পে রয়েছে কম্পিউটার নিয়ন্ত্রিত স্বয়ংক্রিয় খাদ্য সরবরাহকারী সিস্টেম যা সিটু আপটেক সেন্সর ব্যবহারের মাধ্যমে খাদ্যের হার নির্ণয় করে। উপকূলীয় মাছের খামারে অতিরিক্ত খাবার প্রদানের ফলে মূলত সমুদ্রের তলদেশে ড্রেটাসের প্রকোপ বৃদ্ধি পায় (যা সমুদ্রের তলদেশে বাস করে এবং জড় পরিবেশের পরিবর্তন সাধন করে)। তবে হ্যাচারি এবং স্থলভিত্তিক খামারে অতিরিক্ত খাদ্য অপচয় হয় এবং পার্শ্ববর্তী অঞ্চল ও স্থানীয় উপকূলীয় পরিবেশের উপর নেতিবাচক প্রভাব ফেলতে পারে। এই প্রভাবটি সাধারণত সেই অঞ্চলেই সীমাবদ্ধ থাকে এবং এই প্রভাব ছড়িয়ে পড়া মূলত সাগরের গভীরতা ও স্রোতের বেগের উপর নির্ভর করে।
পলায়ন বা অন্য জীবের আক্রমণ
মৎস্যচাষ প্রকল্প থেকে পালিয়ে যাওয়া নির্ভর করে সেই অঞ্চলে অন্য কোনো হিংস্র প্রাণী বা ঘনিষ্ঠ আত্মীয়স্বজন আছে কি না তার উপর। সে জন্য বর্তমানে বেশ কয়েকটি পৃথক প্রতিরোধ কৌশল অবলম্বন করা হচ্ছে। যেমন স্থলভিত্তিক খামারগুলোতে অনিষিক্ত ট্রিপলয়েডের বিকাশ ঘটানোর মাধ্যমে যে কোনো সামুদ্রিক পরিবেশ থেকে এদের সম্পূর্ণ বিচ্ছিন্ন রাখা হয়।  খামার থেকে পালানো জীব অন্য জলজ জীবের সাথে সংকরনের মাধ্যমে স্থানীয় বাস্তুতন্ত্রের উপর বিরূপ প্রভাব ফেলতে পারে, স্থানীয় বাস্তুতন্ত্রের জিনগত বৈচিত্র্য হ্রাস করতে পারে; এমন কি, কোনো কোনো বাস্তুতন্ত্রে নেতিবাচক মিথস্ক্রিয়া (যেমন পূর্বাভাস এবং প্রতিযোগিতা) বৃদ্ধি করতে পারে। এর ফলে, অন্য প্রাণীদের স্বভাবগত পরিবর্তন এবং রোগের সংক্রমণ ঘটতে পারে।
স্থায়িত্ব
মৌলিক এবং ফলিত গবেষণার মাধ্যমে উপকূলীয় মৎস্যচাষ পদ্ধতির পুষ্টি, বংশগতিবিদ্যা, সিস্টেম ব্যবস্থাপনা, পণ্য নিয়ন্ত্রণ এবং আর্থ-সামাজিক ব্যবস্থার মতো প্রধান ক্ষেত্রগুলোর স্থায়ী উন্নয়ন সাধন করা আবশ্যক। এরকম একটি পদ্ধতি হল আবদ্ধ সিস্টেম, যার সাথে স্থানীয় পরিবেশের সরাসরি সংযোগ নেই। তবে, বর্তমানে উন্মুক্ত খাঁচার তুলনায় এ পদ্ধতিতে বিনিয়োগ এবং পরিচালন ব্যয় উল্লেখযোগ্যভাবে বেশি হওয়ায় এটি বর্তমানে হ্যাচারি হিসাবে সীমাবদ্ধ আছে।
নীহাররঞ্জন গুপ্ত
ডাঃ নীহাররঞ্জন গুপ্ত (৬ জুন ১৯১১ - ২০ ফেব্রুয়ারি ১৯৮৬) একজন ভারতীয় বাঙালি লেখক। তিনি ছিলেন জনপ্রিয় রহস্য কাহিনীকার এবং চিকিৎসক। তিনি বিখ্যাত গোয়েন্দা চরিত্র কিরীটী রায়ের স্রষ্টা হিসেবে উপমহাদেশে স্মরণীয় হয়ে আছেন।
প্রাথমিক জীবন ও শিক্ষা
১৯১১ সালের ৬ই জুন তৎকালীন যশোরের (বর্তমান নড়াইল জেলার) লোহাগড়া উপজেলার ইটনায় জন্মগ্রহণ করেন। তার পরিবার ছিল বিখ্যাত কবিরাজ বংশীয়। তার পিতা-মাতার নাম সত্যরঞ্জন গুপ্ত এবং লবঙ্গলতা দেবী। তিনি শৈশবকাল অতিবাহিত করেন কলকাতায়।
পিতার স্থানান্তরিত চাকুরীর কারণে তিনি অনেক বিদ্যালয়ে পড়াশোনা করেন। তন্মধ্যে গাইবান্দা উচ্চ বিদ্যালয় অন্যতম। ১৯৩০ সালে কোন্নগর উচ্চ বিদ্যালয় থেকে ম্যাট্রিকুলেশন অর্জন করেন। কৃষ্ণনগর সরকারি কলেজ থেকে আই.এসসি ডিগ্রী অর্জনের পর তিনি কলকাতায় কারমাইকেল মেডিকেল কলেজ (তৎকালীন কারমাইকেল স্কুল) থেকে ডাক্তারি বিদ্যায় কৃতকার্য হন। এরপর তিনি লন্ডন থেকে চর্মরোগ বিষয়ে স্নাতকোত্তর ডিগ্রী লাভ করেন। ছাত্রাবস্থায় তার বড় বোন পোকার কামড়ে মারা যায়। ফলে চিকিৎসা বিজ্ঞানের মহান পেশায় নিয়োজিত থেকে এই রোগ সাড়ানোর জন্য স্বপ্ন দেখেন ও পরবর্তী জীবনে বাস্তবায়িত হয়।
কর্মজীবন
দ্বিতীয় মহাযুদ্ধ চলাকালে ভারতীয় সেনাবাহিনীতে যোগ দেন ও বিশ্বের বিভিন্ন জায়গায় স্থানান্তরিত হন। এরপর তিনি মেজর পদে উন্নীত হন। এই চাকুরীর সূত্রে তিনি চট্টগ্রাম, বার্মা (বর্তমানঃ মায়ানমার) থেকে মিশর পর্যন্ত বিভিন্ন রণাঙ্গনে ঘুরে বহু বিচিত্র অভিজ্ঞতা সঞ্চয় করেন। যুক্তরাজ্য থেকে বিশেষ ডিগ্রী অর্জন শেষে তিনি কলকাতা মেডিক্যাল কলেজে যোগ দেন। এরপর তিনি ভারতের বিভিন্ন হাসপাতালে কাজ করেছেন। ভারত বিভাগের পর ১৯৪৭ সালে তিনি ও তার পরিবার স্থায়ীভাবে কলকাতায় অভিবাসিত হন।
ব্যক্তিজীবন
নীহাররঞ্জনের স্ত্রী কনক এবং চার মেয়ে ছিল। তার বাড়ির নাম ছিল উল্কা, তারই এক কাহিনির নামে। রবিবার ছাড়া বাকি দিনগুলো তিনি শ্যামবাজার স্ট্রিটের (পরে ধর্মতলা স্ট্রিটে) চিকিৎসকের চেম্বার, লেখালেখি, পূজা, পোষা প্রাণীর যত্ন নেওয়া, আর বন্ধুবান্ধবের সঙ্গে গল্পগুজব নিয়ে ব্যস্ত থাকতেন। লেখালেখি করতেন দুপুরবেলা। তিনি সিগারেট খেতেন। প্রকাশক সবিতেন্দ্রনাথ বলেন তিনি রোজ এক টিন ‘‌পিকাডেলি’‌ সিগারেট খেতেন, পরে ‘‌পিকাডেলি’‌র চালান বন্ধ হতে ‘‌গোল্ডফ্লেক’‌ খেতেন। তবে হৃদ গোলযোগের কারণে ডাক্তার ধূমপান নিষেধ করায় একদিনেই সিগারেট খাওয়া ছেড়ে দেন। তার পান খাওয়ার অভ্যাস ছিল। ব্যক্তিগতভাবে কোনারকের সূর্যমন্দির, পুরী আর বারাণসী পছন্দের গন্তব্য ছিল তার।
বাংলাদেশের জন্মস্থানের প্রতি তীব্র ভালোবাসা কাজ করতো। বাড়ির নাম ছিল ‘‌আনন্দ অন্নদা কুটির’‌। তিনটি ভবন রয়েছে সেখানে, যার মাঝেরটি দোতলা। নীচতলার বারান্দার ভিতরের কপাটহীন দরজার উপরে দেয়ালে বাড়ির নাম লেখা ছিল। বাড়িটি বর্তমানে সরকারি সম্পত্তির অধীনে। নীহাররঞ্জনের আত্মীয় কেউ সেখানে থাকেন না। তিনি বাংলাদেশের স্বাধীনতা যুদ্ধের খোঁজ-খবর নিয়মিত রাখতেন। বাংলাদেশের জাতির পিতা শেখ মুজিবুর রহমানের আদর্শের প্রতি অনুরক্ত ছিলেন তিনি। ১৯৭৫ সালের পরে বাংলাদেশের প্রধানমন্ত্রী শেখ হাসিনা নীহাররঞ্জনের সাথে একবার দেখা করেন।
সাহিত্যজীবন
একসময় তিনি শান্তিনিকেতনে গিয়ে রবীন্দ্রনাথ ঠাকুরের আশীর্বাদ গ্রহণসহ তার স্বাক্ষর বা অটোগ্রাফ সংগ্রহ করেন। অবস্থানকালীন সময়ে তিনি গোয়েন্দা গল্প রচনায় আগ্রহান্বিত হয়ে স্বীয় লেখার উত্তরণ ঘটান এবং আগাথা ক্রিস্টির সাথে সাক্ষাৎ করেন। ভারতে ফিরে এসে তিনি তার ১ম গোয়েন্দা উপন্যাস কালোভ্রমর রচনা করেন। এতে তিনি গোয়েন্দা চরিত্র হিসেবে কিরীটী রায়কে সংযোজন করেন যা বাংলা গোয়েন্দা সাহিত্যে এক অনবদ্য সৃষ্টি। পরবর্তীতে কিরীটী তীব্র জনপ্রিয়তা পায় বাঙালি পাঠকমহলে। তিনি বাংলা সাহিত্যে রহস্য কাহিনী রচনার ক্ষেত্রে অপ্রতিদ্বন্দ্বী লেখক ছিলেন।
উপমহাদেশীয় প্রেক্ষাপট ও উপযোগী করে রচিত হয়েছে তার রহস্য উপন্যাসগুলো। বর্মা বা অধুনা মায়ানমার দেশের কথা বার বার ঘুরে ফিরে এসেছে তার রচনায়। এ পর্যন্ত প্রায় পঁয়তাল্লিশটি উপন্যাসকে বাংলা ও হিন্দি ভাষায় চলচ্চিত্রায়ণ করা হয়েছে যথাক্রমে টলিউড ও বলিউডের চলচ্চিত্রাঙ্গনে। এছাড়াও তিনি শিশুদের উপযোগী সাহিত্য পত্রিকা সবুজ সাহিত্যের সম্পাদকের দায়িত্ব পালন করেন।
খ্যাতনামা অভিনেতা উত্তম কুমার নীহাররঞ্জন গুপ্তের কাছে কিরীটী রায়ের ওপর ভিত্তি করে চলচ্চিত্র তৈরির প্রস্তাব নিয়ে গিয়েছিলেন। তবে নীহাররঞ্জন রাজি হননি, কারণ উত্তমকে কিরীটীর চরিত্রে মানাবে না বলে তিনি মনে করেছিলেন। তিনি অজিতেশ বন্দ্যোপাধ্যায়কে কিরীটী চরিত্রের জন্য মনে মনে ভাবতেন।
রচনাসমগ্র
বড়দের ও ছোটদের উপযোগী - উভয় ধরনের গোয়েন্দা উপন্যাস রচনায় সবিশেষ পারঙ্গমতা প্রদর্শন করেছেন নীহাররঞ্জন। মোট দুই শতাধিক গ্রন্থ তিনি রচনা করে গেছেন। উল্লেখযোগ্য রচনাগুলো হলো -
সম্মাননা
১৯৮৮ সালে বাংলাদেশের বিখ্যাত চিত্রকর এস এম সুলতান ইটনায় অবস্থিত নীহাররঞ্জন গুপ্তের বাসভবনে শিশুস্বর্গ-২ প্রতিষ্ঠা করেন। ২৪ নভেম্বর, ১৯৯৩ সালে নড়াইলের তৎকালীন জেলা ম্যাজিস্ট্রেট মোহাম্মদ আলী হোসেন এর আনুষ্ঠানিক উদ্বোধন করেন। পরবর্তীতে এস এম সুলতানের মৃত্যুর পর শিশু সংগঠনের কর্মীরা তা দখল করে। ২০০৩ সালে প্রত্নতত্ত্ব বিভাগ নীহাররঞ্জন গুপ্তের বাসভবন অধিগ্রহণ ও সংরক্ষণের জন্য উদ্যোগী হয়। কিন্তু, অদ্যাবধি এ বিষয়ে কোন পদক্ষেপ গ্রহণ করা হয়নি।
বর্তমান নাট্য সপ্তাহ
বর্তমান নাট্য সপ্তাহ (Тиждень актуальної п'єси) হলো ইউক্রেনের কিয়েভে অনুষ্ঠিত প্রতিবছর সপ্তাহব্যপী একটি শিক্ষামূলক নাট্য উৎসব। আন্তর্জাতিক নাট্যকারদের দ্বারা ইউক্রেনীয় ভাষা য় রচিত কাব্য এবং নাটক রচনাগুলি নিয়ে এই নাট্য উৎসব হয়। ২০১২ সালে মেরিশিয়া নিকিতিউক, অ্যান্ড্র‌ু মে এবং নাটালিয়া ভোরোজবিত এই তিনজন মিলে এই  নাট্য উৎসবের প্রথম সূচনা করেন। এই উৎসবটি পরিচালক এবং দর্শকদের সাথে নতুন নাট্যরচয়িতাদের কাজের পরিচয় হওয়ার সুযোগ করে দেয়। এই উৎসবে দর্শকদের বিচারে ব্যতিক্রমী বিষয়ে লেখার জন্য পুরস্কারও দেওয়া হয়।
বিশ্ব পরিসংখ্যান দিবস
২০১০ সালে বিশ্বের ১০৩টি দেশ জাতীয় পরিসংখ্যান দিবস পালন করে। এই দেশগুলির মধ্যে ৫১টি আফ্রিকান দেশ প্রতি বছর ১৮ নভেম্বর দিনটি যৌথভাবে আফ্রিকান পরিসংখ্যান দিবস হিসাবে উদযাপন করে। ভারতে ২৯ জুন প্রশান্ত চন্দ্র মহলানবীশ-এর জন্মদিনটি জাতীয় পরিসংখ্যান দিবস হিসাবে পালন করা হয়। প্রথম বিশ্ব পরিসংখ্যান দিবসে ২০:১০(২০.১০.২০১০) যুক্তরাজ্যের রয়্যাল স্ট্যাটিস্টিক্যাল সোসাইটি ‘গেটস্ট্যাটস্’ নামে পরিসংখ্যান বিষয়ের উপর সাক্ষরতা অভিযান চালু করে।
ডকমোকা
ডকমোকা অসমের কার্বি আংলং জেলাতে অবস্থিত একটি স্থান৷
জনসংখ্যা
২০১১ সালের ভারতের লোকগণনা অনুসারে ডকমোকার মোট জনসংখ্যা ৪৬৭০ জন৷ এর ৫৪% পুরুষ তথা ৪৬% মহিলা৷ ডকমোকার গড় সাক্ষরতার হার ৬৬%৷ পুরুষ ও মহিলার পৃথকভাবে সাক্ষরতার হার ক্রমান্বয়ে ৭৩% ও ৫৮%৷ ডকমোকার মোট জনসংখ্যার প্রায় ১৫% ছয় বছরের অনূর্ধ্ব।
যাতায়াত ব্যবস্থা
ডিফু-নগাওঁ রাজপথ থেকে ডকমোকার দূরত্ব প্রায় ৮৫ কিমি৷ এর ভিতর দিয়ে ৩৬ নং জাতীয় সড়ক পার হয়ে গেছে৷
শিক্ষা
বিদ্যালয় — Nihang Rongphar English school মহাবিদ্যালয় — Thok Nogbe College
জই
জই হচ্ছে এক ধরনের খাদ্যশস্য যা জই গাছের বীজ থেকে পাওয়া যায়। প্রাণীর খাদ্য হিসেবে জইয়ের বহুল ব্যবহার রয়েছে এবং এটা মানুষের খাওয়ার জন্য উপযোগী। জইয়ে উচ্চ পুষ্টিমান রয়েছে এবং নিয়মিত খেলে রক্তের কোলেস্টেরল কমে।
জইয়ে বিদ্যমান আভেনিস (গমে বিদ্যমান গিলাডিন প্রোটিনের অনুরূপ) কিছু লোকের ক্ষেত্রে সেলিয়াক রোগ ছড়াতে। এছাড়া জই প্রায়শই যব, গম ইত্যাদি আঠালো শষ্য দ্বারা মিশ্রিত হয়ে যায়।
চিরস্থায়ী স্টু
পারপেচুয়াল স্ট্যু অথবা চিরস্থায়ী স্ট্যু, যা হান্টারস পট বা হান্টারের স্টু নামেও পরিচিত, এটি এমন একটি পাত্র যার মধ্যে যে কোনো খাদ্যসামগ্রী রাখা হয় এবং রান্না করা হয়। এই পাত্রটিকে সবসময় কোনো না কোন খাদ্যবস্তুতে ভরে রাখার রীতি আছে। সঠিকভাবে রক্ষণাবেক্ষণ করলে এই জাতীয় খাবার কয়েক দশক বা তার বেশি সময় ধরে রান্না করা যেতে পারে। চিরস্থায়ী স্টুতে তৈরি খাবারগুলি সুগন্ধযুক্ত হিসাবে বর্ণনা করা হয়েছে কারণ উপাদানগুলি যেভাবে একত্রিত হয় তাতে খাবারের স্বাদ ও গন্ধ বর্ধিত হয়।
জই
মূল
আভিনা স্যাটিভার বন্য পূর্বপুরুষ হচ্ছে আভিনা স্টেরিলিস। জিনতাত্ত্বিক প্রমাণে দেখা যায় আভিনা স্টেরিলিস নিকট প্রাচ্যের উর্বর ভূমিতে জন্মাত। অন্যদিকে চাষযোগ্য জইয়ের আবির্ভাব ঘটে নিকট প্রাচ্য থেকে অনেক দূরে ব্রোঞ্জ যুগের ইউরোপে। জই, রাই এদেরকে দ্বিতীয় শস্য বলা হয়। কারণ এদেরকে প্রায়শই গম, বার্লির মত প্রাথমিক শষ্যের আগাছা থেকে পাওয়া যেত। জই পশ্চিমদিকের শীতল আর্দ্র অঞ্চলে ছড়িয়ে পড়ে।
চাষ
জই নাতিশীতোষ্ণ অঞ্চলে ভালো জন্মে। তাদের কম গ্রীষ্ম তাপমাত্রার দরকার হয় এবং গম, বার্লি, রাই ইত্যাদি খাদ্যশস্যের তুলনায় এদের বৃষ্টি সহ্যের ক্ষমতা বেশি। তাই শীতল,আর্দ্র-গ্রীষ্ম অঞ্চল যেমনঃ উত্তর-পশ্চিম ইউরোপ এবং আইসল্যান্ডের মত অঞ্চলে এরা ভালো জন্মে। জই বর্ষজীবী গাছ এবং এদেরকে শরৎ বা গ্রীষ্মে চাষ করা যায়।
উৎপাদন
২০১৪ সালে বিশ্বে সর্বমোট ২২.৭ মিলিয়ন টন জই উৎপাদিত হয়। রাশিয়া ৫.৩ মিলিয়ন টন জই উৎপাদন করে। মোট ২৩% জই উৎপাদন করে রাশিয়া শীর্ষস্থান দখল করে। অন্যান্য উল্লেখযোগ্য দেশগুলো হচ্ছে কানাডা, পোল্যান্ড ও অস্ট্রেলিয়া
ব্যবহার
খাবার হিসেবে জইয়ের বিবিধ ব্যবহার আছে। সাধারণত জই ভেঙে ওটমিল বা জইখাদ্য এবং গুড়ো করে জইয়ের ময়দা তৈরি করা হয়। পরিজ তৈরিতে জই ব্যবহার করা হয়। এছাড়া বিভিন্ন বেকারিজাত খাদ্য যেমন জইয়ের রুটি, পিঠা, বিস্কুট তৈরিতে জই ব্যবহার করা হয়।